**Aimo Huikka** (s. 2. helmikuuta 1985), viralliselta nimeltään **Jussi Moilanen**, on kajaanilainen, myöhemmin oululaistunut lauluntekijä, kitaristi, muusikko, näytelmäkirjailija ja toimittaja.

Kirjallinen toiminta
--------------------

Moilanen aloitti kirjallisen toimintansa yliopiston ainejärjestölehdissä opiskeluaikanaan. Myöhemmin hän on kirjoittanut muun muassa Oulun kaupungin Pyörre-lehteen, Kaltioon ja Desibeli.net-sivustolle artikkeleja, kritiikkejä ja muita tekstejä. Moilasesta oli vuosina 2015-2019 Hallaus-lehden, nykykirjallisuuden kausijulkaisun päätoimittaja. Moilanen on myös kirjoittanut runoja ja novelleja Hallaukseen.

Moilanen on toiminut Mäntykustannuksen ja N-Y-T-NYT Oy:n kustannustoimittajana. Hän on myös kustannustoimittanut freelancerina muun muassa Jesse Heikkisen ja Pirjo Suvilehdon teoksia. Moilanen on kirjoittanut artikkeleja ja novelleja Mamun kynä -lehteen, joka on JSN:n jäsen. Vuoden 2022 alusta Moilanen pitää suomenkielistä laululyriikkaa käsittelevää Sarvesta härkää, sanasta laulajaa -soitinlähetystä Pohjoisen kulttuurirran kanavalla, jonka kanavapäällikkönä on Jukka Takalo.

Moilanen on kirjoittanut yhden näytelmä- ja yhden musikaalikäsikirjoituksen. Ensimmäinen näytelmä, *Siitindiatribi - Eli satu miehestä joka oli suurempi kuin peniksensä* oli esityksessä Oulun ylioppilasteatterilla vuonna 2017. *Zombiemusikaali: Selonteko vuoden 1672 tapahtumista* oli näytännössä 2019 ja Moilaselle myönnettiin musikaalin johdosta IIK!!-kauhuelokuvafestivaalilla IIKKA-palkinto yhdessä ohjaaja Matias Tapanisen kanssa. Moilanen on säveltänyt kummankin näytelmän musiikit. Hän on lisäksi esiintynyt livemuusikkona useissa OYT:n produktioissa.

Ammatti ja koulutus
-------------------

Moilanen on koulutukseltaan yleisen kirjallisuustieteen maisteri Oulun yliopistosta ja ammatiltaan suomen kielen opettaja. Moilanen kirjoitti pro gradu -tutkielmansa otsikolla *John Barthin The Floating Operan ja The End of the Roadin bahtilainen polyfonia eksistentialistisen maailmankuvan ilmentäjänä*.

Diskografia
-----------

**Aimo Huikan soitinorkesteri**

Tarpeeksi vanha kuolemaan (EP, 2023)

**The Aeon**

* *Songs of the Great Beast*  (2017)
* The Baphomet Dream (2022)

**HietaKettu**

* *Huono duo*  (2016)
* *Virvatuli*  (2020)

**Eripura**

* *Riitasointuja*  (2020)

**Pelimusiikkia**

* Heroes of Venturia (2018)

**Näytelmämusiikkia**

* *Poikkeus ja sääntö* (2015)
* *Suuri Peto!* (2016)
* *Kaislikossa suhisee* (2016)
* *Siitindiatribi - Eli satu miehestä joka suurempi kuin peniksensä* (2017)
* *Kabaree Kalevala* (2017)
* *Huojuva torni* (2017)
* *Noitavasara!* (2018)
* *Zombiemusikaali: Selonteko vuoden 1672 tapahtumista* (2019)
* *Valontakantaja!* (2020)
* Iitin Tiltu (2022)
* Pussipiru (2023)

**Musiikkivideoiden ohjaus**

* HietaKettu: Virvatuli (2020)
* HietaKettu: Rodos (2021)
* Aimo Huikan soitinorkesteri: Tarpeeksi vanha kuolemaan (2023)

**Vierailut kappaleilla**

* Velho Magia Posse: Anime on totta (2016)
* Velho Magia Posse: Ketä pelkää VMP posse (2017)
* Likane Leppäne: Merikosken vesi on kylmää ja mustaa (2020)
* Mustasuo: Noitaympyrä (2020)

Lähteet
-------

1. ↑  IIKKA-palkinnon saajat *iikfestivaali.fi*.  Arkistoitu 19.1.2022. Viitattu 9.1.2022.
2. ↑  Kaltioon kirjoittamia tekstejä *kaltio.fi*.
3. ↑  Hallauksen nettisivu *hallaus.fi*.
4. ↑  Mamun kynän nettisivu *mamumedia.net*.  Arkistoitu 26.12.2021. Viitattu 9.1.2022.
5. ↑  Pohjoisen kulttuurivirran nettisivu, Tietoja *pohjoinenkulttuurivirta.fi*.
6. ↑  Jultikka-portaali, Moilasen pro gradu *jultika.oulu.fi*.
7. ↑  Levy-yhtiö Luovan nettisivut, The Aeon *luovarecords.com*.
8. ↑  HietaKetun nettisivut *hietakettu.weebly.com*.
9. ↑  Velho Magia Possen Bandcamp-sivu *velhomagiaposse.bandcamp.com*.
10. ↑  Likase Leppäse Bandcamp-nettisivu *t-solium.bandcamp.com*.
11. ↑  CVLTARTES-sivuston artikkeli Mustasuon levystä *cultartes.com*.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |